Soojusmasin
Soojusmasin ehk soojusjõumasin, ka soojusmootor ehk termodünaamiline mootor, on masin, mis muudab soojust mehaaniliseks tööks. Energia muundamise viisi järgi on kasutusel järgmist tüüpi soojusmootorid: kolbsoojusmootorid: aurumasin, sisepõlemismootor; turbiinsoojusmootorid: auruturbiin, gaasiturbiin; reaktiivsed soojusmootorid: reaktiivmootor. Soojusmootorite töö põhineb Carnot’ ringprotsessil.